recursal/SuperWikiNEXT-32B huggingface dataset:
Ο **Πολέμων ο Ευπάτωρ** (έζησε τον 1ο αι. μ.Χ.) από τη Δυναστεία τού Πολέμωνα, ήταν διάδοχος τού Πόντου και της Κιλικίας, περιοχών υποτελών στους Ρωμαίους.

Βιογραφία
---------

Ήταν ο πρωτότοκος γιος τού Πολέμωνα Β΄ τού Πόντου και της Ιουλίας Μαμαίας, κόρης τού Σαμψιγέραμου Β΄ ιερέα-βασιλιά της Έμεσας στη Συρία. Νεότερος αδελφός του ήταν ο Ροιμητάλκης Φιλοκαίσαρ.

Ο πατέρας του ήταν γιος τού Πολέμωνα Α΄ τού Πόντου και της Πυθοδωρίδας. Η μητέρα του ήταν κόρη της Ιοτάπας των Οροντιδών, αδελφή τού Αντιόχου Γ΄ της Κομμαγηνής.

Δεν γνωρίζουμε το πλήρες όνομά του· ό,τι ξέρουμε προέρχεται από επιγραφές. Μία τέτοια βρέθηκε στην Αμφίπολη (τού Νομού Σερρών) και φτιάχθηκε προς τιμήν τού Πολέμωνα Β΄ και των δύο γιών του. Χρονολογείται στο β' ήμισυ τού 1ου αι. μ.Χ. Ίσως το όνομά του να ήταν Μάρκος Αντώνιος Πολέμων Ζήνων Πυθόδωρος Ευπάτωρ, που θα ήταν το πλήρες όνομα τού πατέρα του και τού πάππου του. Το επίθετο *Ευπάτωρ* υπάρχει σε νομίσματα τού Πολέμωνα Β΄ και τού Πολέμωνα Α΄, έτσι το διατήρησε. Ευπάτορες ήταν ο Πτολεμαίος γιος τού Πτολεμαίου ΣΤ΄, ο Αντίοχος Ε΄ των Σελευκιδών, ο Μιθριδάτης ΣΤ΄ του Πόντου και ο Τιβέριος Ιούλιος τού Κιμμερίου Βοσπόρου.

Ο Πολέμων γεννήθηκε μετά τις αρχές τις δεκαετίας τού 50 ως τις αρχές της δεκαετίας τού 60. Ανατράφηκε στην Αυλή τού πατέρα του, βασιλιά τού Πόντου (με την Κολχίδα) και της Κιλικίας. Λίγα γνωρίζουμε για τη ζωή του. Το 62 ο Νέρων υποχρέωσε τον Πολέμωνα Β΄ να παραιτηθεί από τον Πόντο (με την Κολχίδα), που αποτέλεσαν Ρωμαϊκή επαρχία. Έτσι ο Πολέμων Β΄ περιορίστηκε στην Κιλικία, ώσπου απεβίωσε το 74. Δεν τον διαδέχθηκαν οι γιοί του, καθώς η Κιλικία προσαρτήθηκε στη Ρωμαϊκή Αυτοκρατορία.

Πηγές
-----

* H. Temporini & W. Haase, Politische Geschichte (Provinzen Und Randv Lker: Griechischer Balkanraum; Kleinasien): Griechischer Balkanraum; Kleinasien), Walter de Gruyter, 1980
* B. Levick, Julia Domna: Syrian Empress, Routledge, 2007
Ο **Πολέμων** (220 π.Χ. - 160 π.Χ.), αποκαλούμενος *«ο Αθηναίος»* ή *«ο Ιλιεύς»* (δηλαδή από το Ίλιο) ή *«ο Περιηγητής»*, ήταν αρχαίος Έλληνας περιηγητής γεωγράφος, τοπογράφος, φιλόσοφος και ιστορικός.

Γεννήθηκε κοντά στο Ίλιο της Τρωάδας, ήταν γιος του Ευηγέτη και έδρασε τον 2ο αιώνα π.Χ. Τον αναφέρουν ο Πλούταρχος και ο Στέφανος ο Βυζάντιος. Καταγόταν από εύπορη οικογένεια. Ήταν μαθητής του Στωικού φιλοσόφου Παναίτιου. Οι περιηγήσεις του έλαβαν χώρα σε μεγάλο μέρος της Αρχαίας Ελλάδας, σε Μικρά Ασία, Ιταλία, Σικελία, και Αίγυπτο συλλέγοντας πλήθος πληροφοριών που αφορούσαν στα αξιοθέατα και καλλιτεχνικούς θησαυρούς της εποχής. Επίσης ήταν και αντιγραφέας πολλών επιγραφών, γεγονός που αποτυπώνεται στο έργο του *Περί των κατά πόλεις επιγραμμάτων* και του έδωσε τον τίτλο *στηλοκόπας*.

Έργα
----

Συνέγραψε αρκετά περιηγητικά έργα, εκ των οποίων διεσώθησαν ελάχιστα, κυρίως οι τίτλοι και μικρά αποσπάσματα. Θεωρείται ότι υπήρξε σημαντική πηγή άντλησης πληροφοριών για μεταγενέστερους όπως οι Στράβων, Πλούταρχος, Παυσανίας και Αθήναιος. Συχνά του απονέμεται ο τίτλος του ιδρυτή της επιστημονικής αρχαιολογικής έρευνας λόγω της μεθοδολογίας του που συνίστατο στην αυτοψία των προς περιγραφή χώρων, την τοπογράφησή τους και την πλήρη ιστορία τους. Τα κείμενά του αφορούσαν στην αθηναϊκή Ακρόπολη, στην Ιερά Οδό προς Ελευσίνα, στη Σπάρτη, στους Θησαυρούς των Δελφών και στις περιοχές του Ιλίου της Δωδώνης και της Σαμοθράκης.

Συγγράμματα που φέρεται να έγραψε ο Πολέμων, και των οποίων έχουν διασωθεί μόνο αποσπάσματα, κατά αλφαβητική σειρά, είναι:

* Κτίσεις των εν Φωκίδι πόλεων
* Περί Δωδώνης
* Περί της Αθήνησιν Ακροπόλεως, (αποτελείται από τέσσερα βιβλία)
* Περί των εν Δελφοίς Θησαυρών
* Περί των εν Λακεδαίμονι αναθημάτων
* Περί των εν Ολυμπία μνημείων
* Περί των εν Συκιώνι πινάκων
* Περί των κατά πόλεις επιγραμμάτων
* Περί των μνημείων των κατά την Ιεράν προς Ελευσίνα οδόν
* Περιήγησις Χίου

Πηγές
-----

* *Εγκυκλοπαίδεια Πάπυρος Λαρούς Μπριτάννικα, Τόμος 50, σελίδα 63.*

Παραπομπές
----------

1. ↑  Athenaeus, vi. 234
2. 1 2  *Πολέμων δ᾽ ὁ περιηγητὴς τέτταρα βιβλία συνέγραψε περὶ τῶν ἀναθημάτων τῶν ἐν ἀκροπόλει· τὸ δ᾽ ἀνάλογον συμβαίνει καὶ ἐπὶ τῶν ἄλλων τῆς πόλεως μερῶν καὶ τῆς χώρας· Ἐλευσῖνά τε εἰπὼν ἕνα τῶν ἑκατὸν ἑβδομήκοντα δήμων πρὸς δὲ καὶ τεττάρων, ὥς φασιν, οὐδένα τῶν ἄλλων ὠνόμακεν.* - Στράβων, Γεωγραφικά, 9.1.16

Εξωτερικοί σύνδεσμοι
--------------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Πολέμων ο Αθηναίος** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129597831
* LCCN: no2019104333
* ISNI: 0000 0000 8903 3466
* GND: 100549837
* SELIBR: 336938
* BNF: cb17872589d (data)

 |

 |
Το "**Gravity**" είναι τραγούδι του αρμενοκύπριου τραγουδιστή Χόβιγκ. Το τραγούδι γράφτηκε από τον Thomas G:son. Το τραγούδι εκπροσώπησε την Κύπρο στο Διαγωνισμό Τραγουδιού Eurovision 2017. Το μουσικό βίντεο του κομματιού κυκλοφόρησε δημοσίως στις 1 Μαρτίου 2017, ενώ κυκλοφόρησε σε ψηφιακή λήψη στις 2 Μαρτίου 2017.

Διαγωνισμό Τραγουδιού Γιουροβίζιον
----------------------------------

Στις 21 Οκτωβρίου 2016, ο Χόβιγκ ανακοινώθηκε ως ο Κύπριος εκπρόσωπος στο Διαγωνισμό Τραγουδιού Γιουροβίζιον 2017. Ο Thomas G:son, συγγραφέας του νικητήριου τραγουδιού του Διαγωνισμού Τραγουδιού Eurovision 2012 "Euphoria", έγραψε το τραγούδι του Χόβιγκ. Στο δίμηνο Ιανουάριος-Φεβρουάριος 2017, ο Χόβιγκ κυκλοφόρησε κομμάτια από τον τίτλο του τραγουδιού και τους στίχους μέσα από τη σελίδα στο Facebook. Το μουσικό βίντεο του κομματιού αργότερα κυκλοφόρησε στις 1 Μαρτίου 2017, και κυκλοφόρησε ως ψηφιακή λήψη την επόμενη ημέρα. Η Κύπρος αγωνίστηκε στο δεύτερο μισό του πρώτου ημιτελικού στο Διαγωνισμό Τραγουδιού Eurovision.

Κατάλογος τραγουδιών
--------------------

| Ψηφιακή λήψη |
| --- |
| Αρ. | Tίτλος | Διάρκεια |
| 1. | "Gravity"   | 2:59 |

| 7th Heaven Remixes |
| --- |
| Αρ. | Tίτλος | Διάρκεια |
| 1. | "Gravity (7th Heaven Epic Radio Mix)"   | 4:08 |
| 2. | "Gravity (7th Heaven Epic Club Mix)"   | 6:25 |

Ιστορία κυκλοφόρησης
--------------------

| Περιοχή | Ημερομηνία | Μορφή | Ετικέτα |
| --- | --- | --- | --- |
| Παγκόσμια | 2 Μαρτίου 2017 | Ψηφιακή λήψη | G:songs |
|

Παραπομπές
----------

1. 1 2  Jiandani, Sanjay (21 Οκτωβρίου 2016). «Cyprus: Hovig will fly to Kyiv!». *esctoday.com*. Esctoday.com.
2. 1 2  Herbert, Emily. «CYPRUS: "GRAVITY" TO BE RELEASED ON MARCH 1ST». *Eurovoix*. Eurovoix. Ανακτήθηκε στις 2 Φεβρουαρίου 2017.
3. ↑  Granger, Anthony (29 Ιανουαρίου 2017). «CYPRUS: HOVIG DROPS HINT OF EUROVISION SONG TITLE». *eurovoix.com*. Eurovoix.
4. ↑  Herbert, Emily (31 Ιανουαρίου 2017). «CYPRUS: HOVIG GIVES FINAL HINT OF EUROVISION SONG TITLE». *eurovoix.com*. Eurovoix.
5. ↑  Herbert, Emily (13 Φεβρουαρίου 2017). «CYPRUS: HOVIG RELEASES LYRICS TO CHORUS OF "GRAVITY"». *eurovoix.com*. Eurovoix.
6. ↑  Jordan, Paul (9 Σεπτεμβρίου 2016). «Kyiv to host Eurovision 2017!». *eurovision.tv*. European Broadcasting Union. Ανακτήθηκε στις 11 Σεπτεμβρίου 2016.
7. ↑  Jordan, Paul (21 Ιανουαρίου 2016). «Semi-Final Allocation Draw on Monday, pots revealed». *eurovision.tv*. European Broadcasting Union. Ανακτήθηκε στις 25 Ιανουαρίου 2016.
8. ↑  «Gravity - Single». *iTunes*. Ανακτήθηκε στις 6 Μαρτίου 2017.
Πρώην ‘Ν/Α 2067’. Κατασκευάστηκε στα ναυπηγεία ‘USA – Wheelr Shipbuilding Corp, Whitestone, L. Island, NY’. Καθελκύστηκε το 1943. Ύψωση της Ελληνικής Σημαίας στις 9 Ιουνίου 1943 (Γκρίνσμπι – Αγγλίας). Ομοίου τύπου πλοία : Αφροέσσα ΙΙ, Πάραλος ΙΙΙ, **Σαλαμινία ΙΙ** και Καρτερία ΙΙ που κατέπλευσαν στην Αλεξάνδρεια στις 1 Σεπτεμβρίου 1943. Εκτόπισμα : 223 ΤΝ. – Διαστάσεις : 136Χ24,5Χ6 πόδια. – Ταχύτητα : 12 κόμβοι. – Πρόωση : Ντίζελ, 1000ΒΗΡ. – Πλήρωμα : 33 άνδρες. – Οπλισμός : 1 πυροβόλο 3’’/50, 2 πυροβόλα 20 χιλιοστών, 4 πυροβόλα. Στο πλοίο έφερε το σήμα του ο Διοικητής των Ναρκαλιευτικων. Στην επιστροφή του Στόλου κυβερνήτης ανέλαβε ο βετεράνος ναύκληρος του Βασ. Ολγα, Απόστολος Π. Μπιστίνας με ύπαρχο τον Γεώργιο Αργυρίου. Ποριώτες και οι δύο το πρώτο λιμάνι που έπιασε ο Στόλος ήταν στον Πόρο, όπου έτυχε θερμής υποδοχής. Εκκαθαρισαν τα ναρκοπέδια στις Ελληνικές θάλασσες. Έλαβε μέρος στις επιχειρήσεις του Εμφυλίου. Στις 6 Αυγούστου 1947 μαζί με τα "Καρτερία", "Ιθάκη" και "Ζάκυνθος" συμμετείχε στις επιχειρήσεις του χωριού "Σταυρός" που είχε δεχθεί επίθεση κομμουνιστών (Εμφύλιος). Διεγράφη από τον Στόλο το 1966 και υπηρέτησε στην ΘΟΑ (Θαλάσσια Οικονομική Αστυνομία).

Πηγές
-----

* http://uboat.net
* http://www.shipbuildinghistory.com
| Pretiosa |
| --- |
|  Η καμπάνα Pretiosa στο κωδωνοστάσιο –Δεύτερη καμπάνα του Καθεδρικού ναού της Κολωνίας |
| ύψος |   |
| διάμετρος | 2,4 μ |
| Μάζα | 10,5 t |
| Έτος κατασκευής | 1448 |
| Κατασκευαστής | Christian Cloit και Heinrich Brodermann |

Η **καμπάνα Πρετσιόζα** (λατ. *pretiosus*, πολύτιμη) είναι η δεύτερη καμπάνα στον καθεδρικό ναό της Κολωνίας. Κατασκευάστηκε το έτος 1448 από τους Κρίστιαν Κλόιτ και Χάινριχ Μπρόντερμανν στην Κολωνία. Αναρτήθηκε στο καμπαναριό του νοτίου πύργου. Θεωρείται μια από τις πιο καλλίφωνες καμπάνες του κόσμου τεκμήριο της υψηλής μεσαιωνικής τέχνης κωδωνοποιείας. Ήταν η μεγαλύτερη καμπάνα του καθεδρικού ναού μέχρι το 1875.

Ιστορική αναδρομή
-----------------

Η Πρετσιόζα αναρτήθηκε στον νότιο πύργο μετά την καμπάνα των τριών μάγων που αναρτήθηκε το 1418. Η κατασκευή της ήταν δύσκολη και απέτυχε τρεις φορές μέχρι που η τέταρτη παραγωγή έφερε το επιθυμητό αποτέλεσμα. Από τις επιγραφές της μαθαίνουμε ότι υπήρχαν άλλες τρεις προγενέστερες καμπάνες πιο πριν, οι οποίες είχαν σχεδόν το ίδιο μέγεθος. Η χρονολογία της κατασκευής της δεν είναι γνωστή, ούτε και αυτή των προγενεστέρων. Η καμπάνα είναι αφιερωμένη στον άγιο Σιμων Πέτρο, στην Παναγία και στους τρεις μάγους με τα δώρα. Την εποχή της κατασκευής της ήταν η μεγαλύτερη καμπάνα ολόκληρης της Χριστιανικής Δύσης.

Επιγραφή
--------

INSIGNIS STATUS ECCLESIE PROVIDUS SENATUS \* CONCILII SANCTE PARILES UOTIS CIUITATIS \* HUIUS CUM RELIQUIS GEMINI SEXUS DEO NOTIS \* DENUO CONFLARI DANT ME SIMUL ET REOUARI \* SUM[M]E CHRISTIFERE PETRI REGUM SUB HONORE \* ◊ \* ◊ \* ◊ \* CANTUM REDDO CHORIS UETITUM PRO SINGULIS HORIS \* TERQ REFORMATA QUATRO PRECIOSA UOCATA \* MILLE QUADRINGENTIS QUADRAGENIS OCTO DONATIS \* DUM SONO TRISTATUR DEMON XPS UENERATUR \* BRODERMAN HEINRICH CLOIT CHRISTIAN HANT GEMACHET MICH \* ◊ \*  

 *Άνθη (\*) και ρόμβοι (◊) είναι μέρος της επιγραφής.*

Literatur
---------

* Schaeben, J.: *Domglocken*, in: *Kölner Domblatt* (6/7), Köln 1952.
* Kaltenbach, J.: *Die Pretiosa*, in: *Kölner Domblatt* (31/32), Köln 1970.
* Seidler, M.: *Die Kölner Domglocken* (Dokumentations-CD mit ausführlichem Beiheft, 2. Aufl.), Köln 2000.
* Huiskes, Manfred: Kölner Geläute und Glocken des Mittelalters. T.3: Der Gießvertrag der Pretiosa von 1448, in: *Jahrbuch für Glockenkunde* (17/18), 2005–2006, S. 375–376.
* Poettgen, J.: *700 Jahre Glockenguss in Köln*, S. 113ff.

Παραπομπές
----------

Εξωτερικοί σύνδεσμοι
--------------------

* Παρουσίαση της καμπάνας από την επίσημη ιστοσελίδα του καθεδρικού ναού της Κολωνίας[*νεκρός σύνδεσμος*]
Η **Πριγκίπισσα Γιασμίν Αγά Χαν** (αγγλικά: Princess Yasmin Aga Khan (28 Δεκεμβρίου 1949), είναι Αμερικανίδα φιλάνθρωπος, γνωστή για την ευαισθητοποίηση του κοινού σχετικά με τη νόσο του Αλτσχάιμερ.

Η Πριγκίπισσα Γιασμίν είναι η δεύτερη κόρη της Αμερικανίδας ηθοποιού και σταρ του Χόλυγουντ, Ρίτας Χέιγουορθ και το τρίτο παιδί του Πρίγκιπα Αλί Χαν, ο οποίος υπήρξε αντιπρόσωπος του Πακιστάν στα Ηνωμένα Έθνη από τον Φεβρουάριο του 1958 μέχρι το θάνατό του το 1960.

Πρώτα χρόνια
------------

Γεννημένη στη Λωζάνη της Ελβετίας, η Γιασμίν Αγά Χαν πέρασε τα παιδικά της χρόνια μαζί με την μητέρα της και την ετεροθαλή αδερφή της, Ρεμπέκα Γουέλς Μάνινγκ (1944-2004), κόρη της Χέιγουορθ από τον γάμο της με τον ηθοποιό Όρσον Γουέλς. Τα αλλά δύο ετεροθαλή αδέλφια της είναι η Αυτού Εξοχότης Πρίγκιπας Καρίμ Αγά Χαν IV και ο Πρίγκηπας Αμίν Αγά Χαν.

Παρακολούθησε το σχολείο Μπάξτον, ένα μικρό οικοτροφείο στο Ουιλιαμστάουν της Μασαχουσέτης και την Διεθνή Σχολή της Γενεύης. Το 1973, αποφοίτησε από το Κολλέγιο Μπενίγκτον στις Ηνωμένες Πολιτείες.

Φιλανθρωπική δραστηριότητα
--------------------------

Επηρεασμένη από το θάνατο της μητέρας της, την οποία φρόντιζε για πολλά χρόνια, από τη νόσο του Αλτσχάιμερ, η Γιασμίν Αγά Χαν είναι Αντιπρόεδρος του Διοικητικού Συμβουλίου της Ένωσης Αλτσχάιμερ και Συναφών Διαταραχών. Είναι επίσης πρόεδρος της Alzheimer Disease International, μέλος του Εθνικού Συμβουλίου του Ινστιτούτου Σαλκ και εκπρόσωπος της Ιατρικής Σχολής του Πανεπιστημίου της Βοστώνης. Εργάζεται επίσης σε πολυάριθμα διοικητικά συμβούλια του Ιδρύματος Αγά Χαν.

Προσωπική ζωή
-------------

Η Γιασμίν Αγά Χαν έκανε δύο γάμους. Ο πρώτος ήταν με τον Έλληνα εφοπλιστή Βασίλη Εμπειρίκο το 1985, και απέκτησε τον γιο της, τον Άντριου Αλί Αγά Χαν Εμπειρίκος. Η Πριγκίπισσα Γιασμίν και ο Βασίλης Εμπειρίκος πήραν διαζύγιο δύο χρόνια αργότερα, το 1987. Ο γιος της Άντριου πέθανε στο διαμέρισμά του στο Τσέλσι, του Μανχάταν στις 4 Δεκεμβρίου 2011 σε ηλικία 25 ετών.

Ο δεύτερος γάμος της ήταν με τον Αμερικανό δικηγόρο και κτηματομεσίτη Κρίστοφερ Μάικλ Τζέφρις το 1989, όπου μετά από 4 χρόνια γάμου, πήραν διαζύγιο το 1993.

Παραπομπές
----------

1. ↑  p6846.htm#i68451. Ανακτήθηκε στις 7  Αυγούστου 2020.
2. 1 2 3  Darryl Roger Lundy: (Αγγλικά) *The Peerage*.
3. 1 2 3  «Βιογραφία της Πριγκίπισσας Γιασμίν Αγά Χαν». Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 3 Νοεμβρίου 2019.  (Αγγλικά)
4. ↑  Η Ρίτα Χέιγουορθ παντρεύεται τον Όρσον Γουέλς το 1943 στο biography.com (Αγγλικά) ανακτήθηκε 3 Νοεμβρίου 2019
5. ↑  Νεκρός βρέθηκε ο εγγονός της Ρίτας Χέιγουορθ στο διαμερισμά του στο Μανχάταν Αρχειοθετήθηκε 2019-11-03 στο Wayback Machine. στο dimokratianews.gr ανακτήθηκε 3 Νοεμβρίου 2019
Βύσμα USB-C
To USB-C, επίσημα ως USB Type-C, είναι ένας 24-ακίδων USB συνδετήρας, το οποίο ξεχωρίζεται διπλό περιστροφικά-συμμετρικό συνδετήρα. Το Ιούλιο του 2016 υιοθετήθηκε από την IEC ως "IEC 62680-1-3".

Επισκόπηση
----------

Ο συνδετήρας USB-C συνδέεται και με τους κεντρικούς υπολογιστές και με τις συσκευές, αντικαθιστώντας πολλούς συνδετήρες όπως USB-A, USB-B, HDMI, DisplayPort και 3 χιλιοστών καλώδια ήχου.

### Συνδετήρας

Ο 24-ακίδων συνδετήρας είναι ελαφρώς πιο μεγάλος από micro-B συνδετήρα, με τη θύρα του τύπου C να μετριέται σε 8,4 χιλιοστά (αντί του micro-B που είναι 2,6 χιλιοστά).

Υπάρχουν δύο είδη συνδετήρων, το βύσμα και η θύρα. Το βύσμα μπορεί να βρεθεί σε καλώδια και προσαρμογείς, ενώ η θύρα σε συσκευές και προσαρμογείς

Παραπομπές
----------

1. ↑  «IEC - News > News log 2016». *www.iec.ch*. Αρχειοθετήθηκε από το πρωτότυπο στις 13 Φεβρουαρίου 2021. Ανακτήθηκε στις 18 Ιανουαρίου 2020.
Το **Griechischer Wein** (*ελληνικό κρασί* στα Ελληνικά) είναι δημοφιλές γερμανικό τραγούδι του 1974 του Αυστριακού διάσημου τραγουδιστή Ούντο Γιούργκενς σε μουσική του ιδίου, στίχους του Μίχαελ Κούντσε και με παραγωγό τον Ραλφ Ζίγκελ. Παρέμεινε στο νούμερο ένα της Γερμανίας για 37 εβδομάδες, νούμερο δύο της Αυστρίας για 52 εβδομάδες και νούμερο ένα της Ελβετίας για 20 εβδομάδες.

Το τραγούδι ερμηνεύτηκε και στα ελληνικά με τον τίτλο «*Κέρνα κρασί*».  

Πάνω στη μουσική του τραγουδιού και σε στίχους του Αντωνάρα Μαλιάγκα γράφτηκε το «Τραγούδι της Καβάλας» με επίσημο τίτλο *Γεια σας παιδιά*, που κυκλοφόρησε στην Ελλάδα το 1977, αλλά και σε Γερμανία και Αυστρία το 1980.

Ιστορικό του τραγουδιού
-----------------------

Η μουσική του τραγουδιού ήταν ακαριαία έμπνευση κατά την διάρκεια της παραμονής του καλλιτέχνη στη Ρόδο το 1972. Εξ αρχής ήταν βέβαιος για την εμπορική επιτυχία του, αλλά λόγω έλλειψης στίχων η παρτιτούρα έμεινε ανεκμετάλλευτη για δύο χρόνια. Το 1974 σε συνεργασία με τον Κούντσε έκανε μια εκτέλεση στην κοιλάδα του Ρουρ και έκτοτε το τραγούδι καθιερώθηκε. Κυκλοφόρησε το 1974 σε σινγκλ, και στο δίσκο *Griechischer Wein - Seine neuen Lieder*. Τον επόμενο χρόνο ανέβηκε στα τσαρτς της Γερμανίας, Αυστρίας και Ελβετίας και παρέμεινε εκεί για σειρά εβδομάδων. Για την ερμηνεία του, τους στίχους και τη μουσική, ο Γιούργκενς και ο Κούντσε τιμήθηκαν με επίσημη συνάντηση από τον πρωθυπουργό Κωνσταντίνο Καραμανλή. Μεταγλωττίστηκε και ερμηνεύτηκε στα αγγλικά, ισπανικά και πορτογαλικά. Τραγουδήθηκε από τους Μπινγκ Κρόσμπι, Αλ Μαρτίνο, Χοσέ Βέλεθ, Χάινο και άλλους. Το 2011 οι Locomondo παρουσίασαν μια ρέγγε έκδοση, καθώς και μια "ελληνογερμανική" διασκευή του τραγουδιού.

Παραπομπές
----------

1. ↑  Η τελευταία εκτέλεση του τραγουδιού από τον Ούντο Γιούργκενς, σε κονσέρτο στη Ζυρίχη το 2014, λίγο πριν το θάνατό του.
2. ↑  Βίντεο του τραγουδιού "Γεια σας παιδιά"
3. ↑  Το 45άρι δισκάκι με το τραγούδι στην έκδοση για την αυστριακή αγορά, ιστότοπος www.45cat.com
4. ↑  Το τραγούδι Griechischer Wein σε ρυθμό ρέγγε από τους Locomondo.
5. ↑  Ελληνογερμανική διασκευή του τραγουδιού Griechischer Wein από τους Locomondo.

Πηγές
-----

* «Αντίο φίλε του ελληνικού κρασιού», άρθρο του μουσικολόγου Πάρι Κωνσταντινίδη με αφορμή το θάνατο του Ούντο Γιούργκενς, δημοσιευμένο στο Bookpress (www.bookpress.gr).
Το **USS *George Washington Parke Curtis*** ήταν φορτηγίδα που αποκτήθηκε από τον Στρατό της Ένωσης κατά την διάρκεια του Αμερικανικού Εμφυλίου Πολέμου για να χρησιμοποιηθεί ως πλατφόρμα απογείωσης αεροστάτων. Τα αερόστατα αυτά χρησιμοποιήθηκαν για την κατασκοπία των κινήσεων των Συνομόσπονδων από αέρος.

Το αρχικό αυτό πείραμα με αερόστατα από τον Τζον Α. Ντάλγκρεν οδήγησε στην εντατικοποίηση της κατασκοπείας με την χρήση αεροστάτων στο υπόλοιπο του πολέμου.

Ιστορικό
--------

Το *George Washington Parke Custis*, ήταν φορτηγίδα μεταφοράς άνθρακα που κατασκευάστηκε στα μέσα της δεκαετίας του 1850, και αποκτήθηκε από το Ενωτικό Ναυτικό τον Αύγουστο του 1861. Μετά την απόκτηση του από τους Ενωτικούς προστέθηκε συσκευή παραγωγής αερίου που κατασκεύασε ο Θαντέους Λόου, ενώ ο Τζον Ντάλγκρεν το τροποποίησε στο Ναυπηγείο της Ουάσινγκτον ώστε να χρησιμοποιηθεί ως φορτηγίδα μεταφοράς αεροστάτων.

Νωρίς το πρωί της 10ης Νοεμβρίου 1861, το ατμόπλοιο *Coeur de Lion* ρυμούλκησε το *George Washington Parke Custis* από το Ναυπηγείο προς τον ποταμό Ποτόμακ. Την επόμενη μέρα ο Λόου, συνόδευσε τον Στρατηγό Ντάνιελ Ε. Σικλς και άλλους στο αερόστατο που απογειώθηκε από την φορτηγίδα στα ανοιχτά του Ματαγούμεν Κρικ για να παρατηρήσουν τις κινήσεις των Συνομόσπονδων στην ακτή της Βιρτζίνια, σε απόσταση περίπου 4 χιλιομέτρων (3 μίλια).

Η επιχείρηση αυτή μαζί με την προγενέστερη απόπειρα του Τζον ΛαΜάουντεν από το ατμόπλοιο *Fanny* άρχισαν να διαδίδουν την χρήση αεροστάτων για αναγνώριση κατά την διάρκεια του Εμφυλίου Πολέμου και προανήγγειλαν το μέλλον του Ναυτικού ως μέσο παροχής υπηρεσιών για τις εναέριες δυνάμεις.

Δείτε επίσης
------------

* Αερόστατο
* Αερόστατο παρατήρησης
* Αμερικανικός Εμφύλιος Πόλεμος
* Πολεμικό Ναυτικό των ΗΠΑ

Παραπομπές
----------

1. ↑  Ogilvie, Philip Woodworth (2003). *Along the Potomac*. San Francisco: Arcadia Publishing. σελ. 99. ISBN 9780738515540.
2. ↑  Cropley, Marilyn (2004). *Davis and Cropley Heritage with the Life of William T. Cropley, AKA Wilmer Lee Davis*. Victoria, Canada: Trafford Publishing. σελ. 221. ISBN 9781412228725.
3. ↑  «George Washington Parke Custis». *www.history.navy.mil*. Ανακτήθηκε στις 24 Αυγούστου 2017.
Πίνακας που απεικονίζει γυναίκα να ράβει, τέλη 19αιώνος
**Ράψιμο** ονομάζεται η τεχνική επιδιόρθωσης, στις περισσότερες περιπτώσεις με βελόνα και κλωστή, και ένωσης διεστώτων κομματιών ενός υφάσματος ή άλλου υλικού. Το ράψιμο αποτελεί μία από τις παλαιότερες κλωστοϋφαντουργικές τέχνες. Εικάζεται ότι την εποχή του λίθου, πριν από την εφεύρεση του νήματος, οι άνθρωποι χρησιμοποιούσαν κόκκαλα, κέρατα ή βελόνες από ελεφαντόδοντο και «κλωστή» από διάφορα μέρη του σώματος των ζώων, συμπεριλαμβανομένων των τενόντων και των φλεβών.  Παρ’ όλη την εκβιομηχάνιση του τομέα της ραπτικής και της ανάπτυξης της υψηλής ραπτικής τον 19ος αιώνας με την εφεύρεση της ραπτομηχανής, η ραπτική στο χέρι εξακολουθεί να ασκείται ευρέως.

Παραπομπές
----------

1. ↑  Anawalt (2007), pp. 80–81
2. ↑  «Hand Embroidery Stitches and Stitch Families». *Sarah's Hand Embroidery Tutorials* (στα Αγγλικά). Ανακτήθηκε στις 21 Μαΐου 2020.
Χάρτης της πολιτείας Μποπάλ το 1951
Η **Μποπάλ** (Χίντι: भोपाल) ήταν πολιτεία της Ινδίας, το οποίο υπήρχε από το 1949 έως το 1956. Το κράτος εξελίχθηκε από το πριγκιπικό κράτος του Μποπάλ και συγχωνεύθηκε με τις γειτονικές πολιτείες για να σχηματίσει το Μάντια Πραντές το 1956. Ο Σανκάρ Νταγιάλ Σάρμα του Ινδικού Εθνικού Κογκρέσου υπηρέτησε ως επικεφαλής υπουργός της πολιτείας Μποπάλ από το 1952 έως το 1956.

Ιστορία
-------

Πριν από την ανεξαρτησία της Ινδίας, το πριγκιπικό κράτος Μποπάλ κυβερνήθηκε από τους κληρονομικούς Ναουάμπ. Ως αποτέλεσμα του Ινδικού Νόμου περί Ανεξαρτησίας του 1947, τα πριγκιπάτα κράτη απελευθερώθηκαν από τις συμβατικές υποχρεώσεις τους προς τους Βρετανούς και αφέθηκαν να αποφασίσουν εάν θα συμμετάσχουν σε μία από τις νέες Κυριαρχίες, αυτήν της Ινδίας και του Πακιστάν. Τον Μάρτιο του 1948, ο τελευταίος Ναουάμπ εξέφρασε την επιθυμία του να κυβερνήσει το Μποπάλ ως ανεξάρτητο κράτος. Ωστόσο, το Δεκέμβριο του 1948 ξέσπασαν αναταραχές κατά της διακυβέρνησής του, με αποτέλεσμα τη σύλληψη εξέχοντων ηγετών, συμπεριλαμβανομένου του Σανκάρ Νταγιάλ Σάρμα. Στις 23 Ιανουαρίου 1949, ο Σάρμα καταδικάστηκε σε φυλάκιση οκτώ μηνών για παραβίαση των περιορισμών στις δημόσιες συναντήσεις. Κάποιοι άλλοι σατιαγκράχι επίσης συνελήφθησαν. Αργότερα, οι πολιτικοί κρατούμενοι απελευθερώθηκαν και στις 30 Απριλίου 1949 ο Ναουάμπ υπέγραψε ένα Έγγραφο προσχώρησης (Instrument of Accession) στην Κυριαρχία της Ινδίας (Dominion of India). Η πολιτεία του Μποπάλ αναλήφθηκε από την κυβέρνηση της Ένωσης της Ινδίας την 1η Ιουνίου 1949 και κηρύχθηκε πολιτεία "Μέρους Γ", το οποίο διοικείται από επίτροπο διορισμένο από τον πρόεδρο της Ινδίας.

### Κατάργηση

Σύμφωνα με τον Νόμο περί Αναδιοργάνωσης Πολιτειών του 1956, η πολιτεία του Μποπάλ ενσωματώθηκε στην πολιτεία Μάντια Πραντές και το Μποπάλ κηρύχθηκε πρωτεύουσα του νεοσυσταθέντος κράτους.

Γεωγραφία
---------

Το πολιτεία Μποπάλ περιλάμβανε τις σημερινές επαρχίες Μποπάλ, Ραϊσέν και Σεχόρε.

Κυβέρνηση
---------

Το Ινδικό Εθνικό Κογκρέσο κέρδισε τις πρώτες εκλογές για τη Νομοθετική Συνέλευση και το Κοινοβούλιο, που πραγματοποιήθηκαν το 1952. Η σύνθεση της 30μελής Πολιτειακής Συνέλευσης του Μποπάλ ήταν:

* 28 - Ινδικό Εθνικό Κογκρέσο
* 1 - Χίντου Μαχασάμπα
* 1 - Ανεξάρτητος

Ο Σανκάρ Νταγιάλ Σάρμα ορκίστηκε ως ο πρώτος (και ο τελευταίος) επικεφαλής υπουργός της πολιτείας στις 20 Μαρτίου 1952. Ήταν ο νεότερος επικεφαλής υπουργός στην Ινδία εκείνη τη στιγμή.

Δείτε επίσης
------------

* Πολιτική ενσωμάτωση της Ινδίας
* Νόμος Αναδιοργάνωσης Πολιτειών

Παραπομπές
----------

1. ↑  S.R. Bakshi and O.P. Ralhan (2007). *Madhya Pradesh Through the Ages*. Sarup & Sons. σελ. 360. ISBN 978-81-7625-806-7.
2. 1 2  Raj Bhavan, Bhopal: Commissioner Period Αρχειοθετήθηκε 2 November 2011 στο Wayback Machine.
Επιθετική χελώνη με κριό.
Αντίγραφο επιθετικής χελώνης με κριό στη Γαλλία.
Η **πολιορκητική χελώνη** ήταν όπλο που χρησιμοποιούσαν οι επιτιθέμενοι σε πολιορκίες.

Η ιστορία της χελώνης
---------------------

Η χελώνη χρησιμοποιήθηκε για πρώτη φορά από τον Περικλή στην πολιορκία της Σάμου. Κατασκευαστής ήταν ο Αρτέμων από τις Κλαζομενές.

Περιγραφή της χελώνης
---------------------

Όταν οι πολιορκημένοι κλείνονταν μέσα στα τείχη τους, οι επιτιθέμενοι σκαρφίζονταν διάφορα τεχνάσματα για να σπάσουν την πολιορκία. Άνοιγαν τρύπες στον τοίχο με τρυπάνι, ορμούσαν με τον πολιορκητικό κριό, έσκαβαν τούνελ κάτω από τα τείχη ή έριχναν χώμα στην τάφρο που περιέβαλε το οχυρό. Κατά την διάρκεια αυτών των προσπαθειών η χελώνη τους προστάτευε από τα πυρά των πολιορκημένων. Η χελώνη ήταν κατασκευασμένη με σκεπή και πλευρικούς τοίχους από γερές σανίδες. Ήταν κινούμενη, αφού ήταν προσαρμοσμένη επάνω σε τροχούς. Διακρίνονταν σε επιθετική χελώνη, η οποία είχε κριό, και σε αμυντική χελώνη, η οποία απλά προστάτευε του επιτιθέμενους πολεμιστές.

Για την κατασκευή ή την επισκευή των χελωνών ο στρατός διατηρούσε μαραγκούς.

Πηγές
-----

* Martin Fickelscherer, επιμ. (1888). *Das Kriegswesen der Alten* (στα Γερμανικά). Λειψία: A. Seemann. Ανακτήθηκε στις 1 Οκτωβρίου 2009.
Η **Πολιορκία του Ικονίου** (Ελληνική: Μάχη του Ικονίου, Τουρκική: Konya Muharebesi) ήταν μια ανεπιτυχής προσπάθεια της αυτοκρατορίας των Σελτζούκων για την κατάληψη της Βυζαντινής πόλης του Ικονίου. Μετά την κατάληψη του Άνι και της Καισάρειας το 1063 και το 1067, αντίστοιχα (ορισμένες πηγές υποστηρίζουν ότι αυτό συνέβη το 1064), ο Βυζαντινός στρατός στην Ανατολή ήταν σε πολύ κακή κατάσταση για να αντισταθεί στην επέκταση των Τούρκων. Αν δεν υπήρχε ο αυτοκράτορας Ρωμανός Δ΄ Διογένης, ο οποίος προσπάθησε να εξουδετερώσει την τουρκική απειλή, η τραγωδία του Μαντζικέρτ θα είχε συμβεί νωρίτερα. Από τη Συρία, μια επιτυχημένη αντεπίθεση απώθησε τους Τούρκους. Μετά την απώθηση της επίθεσης στο Ικόνιο, ο Ρωμανός Δ΄ έκανε τη δεύτερη εκστρατεία του. Η δεύτερη εκστρατεία είχε μερικές επιτυχίες, παρά την κακή κατάσταση του στρατού, καθώς οι μετά τον Βασίλειο Β΄ αυτοκράτορες τον είχαν παραγκωνίσει.

Η νίκη ήταν μια σύντομη ανάπαυλα. Κάποια στιγμή μετά το Μαντζικέρτ, εν μέσω εμφύλιων συγκρούσεων, το Ικόνιο έπεσε στους Τούρκους. Η πόλη επέστρεψε στην Χριστιανοσύνη κατά τη διάρκεια της Πρώτης Σταυροφορίας, πιθανόν υπό βυζαντινή κυριαρχία αλλά οι Τούρκοι αντεπιτέθηκαν κατά την Σταυροφορία του 1101 και το Ικόνιο έγινε η πρωτεύουσα του πιο επικίνδυνου αντιπάλου του Βυζαντίου. Στις 18 Μαΐου 1190, το Ικόνιο ανακτήθηκε και πάλι από τους Χριστιανούς, από τις δυνάμεις του Φρειδερίκου Α΄ Βαρβαρόσσα στη Μάχη του Ικονίου κατά τη διάρκεια της Τρίτης Σταυροφορίας.

Παραπομπές
----------

1. ↑  Lock 2006, σελ. 15.

Πηγές
-----

* Lock, Peter (2006). *The Routledge Companion to the Crusades*. Routledge. ISBN 978-1135131371.
Στιγμιότυπο από τη σειρά
Το ***Mr. Bean*** είναι βρετανική κωμική τηλεοπτική σειρά 15 ημίωρων επεισοδίων, στην οποία πρωταγωνιστούσε ο Ρόουαν Άτκινσον. Το σενάριο ήταν των Ρόουαν Άτκινσον, Ρόμπιν Ντρίσκολ, Ρίτσαρντ Κέρτις και Μπεν Έλτον. Το πρώτο επεισόδιο μεταδόθηκε στις 1 Ιανουαρίου 1990 και το τελευταίο στις 31 Οκτωβρίου 1995.

Κατά τη διάρκεια της πενταετούς διάρκειάς της, η σειρά κέρδισε μεγάλο μέρος των Βρετανών και όχι μόνο τηλεθεατών, συμπεριλαμβανομένων 18,74 εκατομμυρίων για το επεισόδιο του 1992 *The Trouble With Mr Bean*, και ήταν ο αποδέκτης διάφορων διεθνών διακρίσεων, συμπεριλαμβανομένου του *Rose d'Or*. Η σειρά έχει μεταδοθεί σε πάρα πολλές χώρες, έχει εμπνεύσει δύο ταινίες και μια σειρά κινουμένων σχεδίων.

Ο Ρόουαν Άτκινσον είναι χαρακτηριστικός στη σειρά αυτή για την εκφραστικότητά του και τις ευφυείς επινοήσεις αστείων. Σε κάποια επεισόδια συμπρωταγωνιστεί ένα πάνινο αρκουδάκι, ο Teddy, το οποίο ο Μίστερ Μπιν νομίζει ότι είναι ζωντανό.

Παραπομπές
----------

1. ↑  «Mr. Bean Timeline». Αρχειοθετήθηκε από το πρωτότυπο στις 19 Δεκεμβρίου 2013. Ανακτήθηκε στις 29 Αυγούστου 2019. CS1 maint: Unfit url (link)
2. ↑  Duo, The Battersby· GrahamFL, Contributor"A National Treasure" Senator Bob (30 Ιουνίου 2017). «The Adorable Mr. Bean». *HuffPost* (στα Αγγλικά). Ανακτήθηκε στις 29 Αυγούστου 2019.
Το **I Love a Rainy Night** είναι ένα τραγούδι Country Μουσικής το οποίο ηχογραφήθηκε από τον Eddie Rabbitt και κυκλοφόρησε στις 8 Νοεμβρίου του 1980, ως το δεύτερο single από το άλμπουμ του "Horizon". Οι στίχοι είναι από τον ίδιο και από τους David Malloy και Even Stevens. Ήταν το νούμερο ένα στις λίστες με τα charts: Hot Country Singles, Billboard Hot 100, και Adult Contemporary Singles.

Το τραγούδι ακούγεται και στη σειρά κινουμένων σχεδίων Family Guy στο επεισόδιο "Padre de Familia", όταν ο Γκλέν Κουάγκμαιρ ακούει μουσική μέσα στο κεφάλι του. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Θέση στα Charts
---------------

| Chart (1980-1981) | Θέση |
| --- | --- |
| Canadian *RPM* Country Tracks | 4 |
| Canadian *RPM* Top Singles | 11 |
| New Zealand Singles Chart | 8 |
| U.S. *Billboard* Hot Country Singles | 1 |
| U.S. *Billboard* Hot 100 | 1 |
| U.S. *Billboard* Hot Adult Contemporary Tracks | 1 |
| U.K. Singles Chart | 53 |

Παραπομπές
----------

1. ↑

Εξωτερικοί σύνδεσμοι
--------------------

* Οι στίχοι του τραγουδιού Αρχειοθετήθηκε 2014-10-10 στο Wayback Machine. στο MetroLyrics.
Tract Housing στο Markham του Ontario στον Καναδά.
**Προκατασκευασμένη δόμηση** (αγγλικά: Tract Housing) αποκαλείται η μορφή οικοδομικής ανάπτυξης, σύμφωνα με την οποία πολλά πανομοιότυπα ή παραπλήσια σπίτια κατασκευάζονται μαζικά για τη στέγαση μιας κοινότητας. Η πρακτική αυτή μπορεί να καταλαμβάνει ολόκληρες εκτάσεις τετραγωνικών χιλιομέτρων σε πολλές περιοχές. Οι κατασκευές tract housing συνήθως συναντώνται στα προάστια της Βόρειας Αμερικής.

Οι κατασκευές αυτές εστιάζονται σε λίγα μόλις αρχιτεκτονικά σχέδια και τα εργατικά κόστη περιορίζονται καθώς οι εργάτες απλά απαιτείται να μάθουν τις δεξιότητες και τον τρόπο εργασίας πάνω στην οικοδόμιση μιας περιορισμένης κλίμακας σχεδίων. Επιπροσθέτως, όπως όλα τα σπίτια του έργου θα οικοδομηθούν κατά την ίδια χρονική περίοδο, το κόστος της αγοράς και της μεταφοράς οικοδομικών υλικών μπορούν να μειωθούν λόγω των οικονομιών κλίμακας. Συστατικά όπως υποστηρίγματα οροφής, υδραυλικά και σκαλοσιές συχνά κατασκευάζονται σε εργοστάσια και τοποθετούνται επιτόπου. Αυτό επιτρέπει στους εργολάβους να ρίξουν τις τιμές, το οποίο στη συνέχεια κάνει τα σπίτια πιο προσιτά στο ευρύ κοινό, κάτι το οποίο επιτρέπει και στους πωλητές να εξασφαλίσουν υψηλότερα κέρδη.

Έκαστο προκάτατασκευασμένο σπίτι είναι πανομοιότυπο με τα γειτονικά, όμως πιο πρόσφατες κατασκευές διαφοροποιούν λίγο την εξωτερική όψη των σπιτιών. Οι διαφορές συνήθως ποικίλουν, από υποτυπώδεις, αισθητικές διαφοροποιήσεις σε πληθώρα διαφοροποιήσεων στον οικοδομήσιμο χώρο, την όψη της οροφής και τα υλικά. Επιπλέον, τα σχέδια των ορόφων μπορούν να μεταβληθούν, ή δωμάτια και γκαράζ δύνανται να προστεθούν ή να αφαιρεθούν. Όσοι κατασκευάζουν ή αγοράζουν νέα σπίτια μπορούν επίσης να εξειδικεύσουν τα σχέδια στις ανάγκες τους.

Στην Ελλάδα η συγκεκριμένη μορφή οικοδομικής ανάπτυξης δεν είναι ιδιαίτερα διαδεδομένη και έκανε την εμφάνισή της σε μικρότερη κλίμακα κυρίως κατά τη δεκαετία του 2000.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σχεδιασμένη Δόμηση |
| --- |
|  |
| Εμπορική | 
Επιχειρηματικό πάρκο • Εμπορικό Κέντρο • Εμπορικές Περιοχές • Πάρκο Λιανικής Πώλησης |
|  |
| Βιομηχανική | 
Βιοιμηχανικό Πάρκο • Βιομηχανική Περιοχή • Βιομηχανικό Σύμπλεγμα • Λίστα Τεχνολογικών Κέντρων |
|  |
| Οικιστική | 
Οικιστική Δόμηση • Περιφραγμένη Κοινότητα • Ιδιωτική Κοινότητα
• Αστική Δόμηση • Προκατασκευασμένη δόμηση |
|  |
| Εκπαίδευση/Επιστήμες | 
Επιστημονικό Πάρκο • Λίστα Ερευνητικών Πάρκων • Πανεπιστημιούπολη • Δορυφορική Πανεπιστημιούπολη |
|  |
| Πόλη | 
Νέα Πόλη • Λίστα σχεδιασμένων πόλεων • Οικολογική Αρχιτεκτονική • Χωριό Πρότυπο |
|  |
| Διάφορα | 
Οικοδομικό Σύμπλεγμα • Πολεοδομικός Σχεδιασμός • Βιομηχανικά Γήπεδα • Κοιμητήριο • Σχεδιασμός Χρήσεων Γης • Επανεκμετάλλευση • Αστικός Σχεδιασμός • Τοπικός Σχεδιασμός • Χρήσεις Γης • Θεωρία Περιβάλλοντος • Απαλλοτρίωση |

 |
Κύριο λήμμα: United States presidential election, 1996

Η **προεδρική εκλογή των Ηνωμένων Πολιτειών στο Νιου Χάμσαϊρ το 1996** έλαβε χώρα στις 5 Νοεμβρίου 1996, as part of the 1996 United States presidential election. Voters chose four representatives, or electors to the Electoral College, who voted for President and Vice President.

Αν και παραδοσιακά μια Ρεπουμπλικανική πολιτεία, το 1996 θα σηματοδοτούσε την δεύτερη προεδρική εκλογή στη σειρά που στο Νιου Χάμσαϊρ επικράτησε ο Δημοκρατικός Μπιλ Κλίντον, τότε εν ενεργεία πρόεδρος. Ο Κλίντον έλαβε 49,32% της λαϊκής ψήφου έναντι του Ρεπουμπλικανού αντιπάλου του, Μπομπ Ντολ, ο οποίος έλαβε 39.37%, μια διαφορά 9,95%. Ο Reform Party candi date Ross Perot finished in third with 9.69% of the popular vote.

Η σχεδόν δέκα ποσοστιαίων μονάδων νίκη του Κλίντον στο Νιου Χάμσαϊρ ήταν πολύ πειστικότερη από την προηγούμενη νίκη του στην πολιτεία το 1992· εκείνο το έτος είχε κατορθώσει μόνο μια οριακή σχετική πλειοψηφία 39% επί του 38% του Τζορτζ Χ. Ο. Μπους, με τον Ρος Περό να λαμβάνει σχεδόν 23% των ψήφων. Για μια πολιτεία η οποία είχε ψηφίσει πάνω από 60% Ρεπουμπλικανικά μέχρι την δεκαετία του 1980, οι νίκες του Κλίντον αντιπροσώπευαν μια δραματική μεταστροφή προς το Δημοκρατικό Κόμμα στο Νιου Χάμσαϊρ. Έκτοτε η πολιτεία έχει ψηφίσει τους Δημοκρατικούς σε κάθε προεδρική εκλογή εκτός από μια οριακή απλή πλειοψηφία των Ρεπουμπλικανών το 2000.

Αποτελέσματα
------------

| Προεδρική εκλογή των Ηνωμένων Πολιτειών στο Νιου Χάμσαϊρ 1996 |
| --- |
| Κόμμα | Υποψήφιος | Ψήφοι | Ποσοστό | Εκλεκτορικές ψήφοι |
|  | **Δημοκρατικό** | **Μπιλ Κλίντον (incumbent)** | **246.214** | **49,32%** | **4** |
|  | Ρεπουμπλικανικό | Μπομπ Ντολ | 196.532 | 39,37% | 0 |
|  | Reform | Ross Perot | 48,390 | 9.69% | 0 |
|  | Libertarian | Harry Browne | 4,237 | 0.85% | 0 |
|  | *N/A* | Write-ins | 2,456 | 0.49% | 0 |
|  | NH Taxpayer | Howard Phillips | 1,346 | 0.27% | 0 |
|
| **Totals** | **499,175** | **100.0%** | **4** |

Παραπομπές
----------

1. ↑  «1996 Presidential General Election Results». U.S. Election Atlas. Ανακτήθηκε στις 29 Ιανουαρίου 2013.
Η **PESCO** (αγγλικά: Permanent Structured Cooperation‎) είναι στρατιωτική συνεργασία μεταξύ των κρατών μελών της Ευρωπαϊκής Ένωσης που θέλουν να συμμετάσχουν ιδιαίτερα στην Κοινή Πολιτική Ασφάλειας και Άμυνας (ΚΠΑΑ). Αυτό μπορεί να αυξήσει τη διαλειτουργικότητα μεταξύ των κρατών μελών της ΕΕ στον αμυντικό τομέα, π.χ. στον συγχρονισμό των εθνικών ενόπλων δυνάμεων ή υλοποίηση κοινών έργων εξοπλισμού.  Η κατάργηση των γραφειοκρατικών φραγμών θα πρέπει να οδηγήσει σε ένα είδος «στρατιωτικού Σένγκεν » και θα μπορούσε μακροπρόθεσμα να προετοιμάσει την ίδρυση ενός ευρωπαϊκού στρατού. Αυτός ο μακροπρόθεσμος στόχος αναφέρεται συχνά ως «Ευρωπαϊκή Ένωση Άμυνας».

Παραπομπές
----------

1. ↑  Kurzinformation: Die „Ständige Strukturierte Zusammenarbeit" gemäß dem Vertrag über die Europäische Union – Wissenschaftlicher Dienst des Deutschen Bundestags
2. ↑  EU-Verteidigungsunion. Unter einer Flagge für Europa (auf Deutsch, wahlweise auch Englisch oder Französisch)
Το εξώφυλλο του 1ου τεύχους
Το **PC Master** ήταν Ελληνικό περιοδικό με θέμα τους προσωπικούς υπολογιστές και τα βιντεοπαιχνίδια για αυτούς. Εκδιδόταν από την Compupress Α.Ε. από το 1989 έως το 2015.

Η θεματολογία του περιστρεφόταν γύρω από την ψηφιακή τεχνολογία, τις παρουσιάσεις παιχνιδιών, την συμβουλευτική για χρήστες με έμφαση στα βιντεοπαιχνίδια, τα γκάτζετ και άλλα.

Μια ειδική έκδοση του περιοδικού, το PC Master GOLD, κυκλοφορούσε ανά δύο μήνες. Οι δύο εκδόσεις συνοδεύονται από DVD με βιντεοπαιχνίδια, τόσο παλαιότερα, αλλά και σύγχρονα, με ηλικία ενός ή δύο ετών. Η ειδική έκδοση έδινε έμφαση στα παιχνίδια περιπέτειας και στα παιχνίδια ρόλων. Το περιοδικό επίσης κατά καιρούς διοργάνωσε ετήσιους διαγωνισμούς ηλεκτρονικών παιχνιδιών, με την ονομασία «Grand Prix». Τέτοιοι διαγωνισμοί έγιναν τα έτη 2001, 2002 και 2003.

Στις αρχές Νοεμβρίου 2009 έγινε ανανέωση της ιστοσελίδας του περιοδικού, η οποία μετρούσε δύο δεκαετίες ζωής.

Από τον Αύγουστο του 2014 (τεύχος 297) και μετά από την ψηφοφορία των αναγνωστών το περιοδικό άλλαξε μορφή. Ονομάστηκε Pc Master Reloaded και υπήρξε πτώση της τιμής του εντύπου από τα 6.80 € στα 4.50 € κάτι που σήμαινε και μείωση των σελιδών σε 98 (άρα και μείωση της ύλης), αφαίρεση του δωρεάν CD (για πρώτη φορά το περιοδικό δεν συνοδευόταν από δισκέτα ή CD κάτι που το έκανε από το πρώτο τεύχος). Όμως και πάλι τα προβλήματα που είχαν ξεκινήσει από το 2013 ήταν πολλά κυρίως η καθυστέρηση στην κυκλοφορία του, κάτι που για να αντιμετωπιστεί πολλές φορές το περιοδικό κυκλοφόρησε σε διμηνιαία έκδοση κάτι που σημαίνε και λιγότερα τεύχη τον χρόνο.

Το τελευταίο τεύχος του PC Master το 303 κυκλοφόρησε τον Απρίλιο του 2015 και από τότε σταμάτησε η κυκλοφορία του.

Εξωτερικοί σύνδεσμοι
--------------------

* Η επίσημη ιστοσελίδα του PC Master
* Pc-Master Τεύχος 01
Οι **PPK** (κυριλλική γραφή: **ППК**) ήταν ένα ρωσικό μουσικό συγκρότημα της τρανς, που έγινε διάσημο στις αρχές της δεκαετίας του 2000 με το ορχηστρικό *Resurrection*. Αποτελείτο από τους Ρώσους *Sergei Pimenov* (Σεργκέι Πιμενόφ) και *Alexander Polyakov* (Αλεξάντερ Πολιακόφ).

Το ντουέτο έκανε το τραγούδι *Resurrection*, το οποίο βασίστηκε στη μελωδία από το μουσικό θέμα της σοβιετικής ταινίας «Σιβηριάδα» του Έντουαρντ Αρτέμιεφ (1979, του λετονικού συγκροτήματος Zodiac) και περιείχε σε κάποιες εκδόσεις, ηχητικά ντοκουμέντα με τη φωνή του κοσμοναύτη Γιούρι Γκαγκάριν. Το συγκρότημα διαλύθηκε το 2004.

Δισκογραφία
-----------

### Single

* 2001 *Hey DJ!*
* 2001 *ResuRection* (#3 UK)
* 2002 *Reload* (#39 UK)
* 2002 *Reload / Russian Trance*

### Album

* 2002 *Reload*
* 2002 *Russian Trance: Formation* (περίπου ίδιο με το άλμπουμ "Reload" )
Ο **Πριγιέζντα Β΄** σερβικά κυριλλικά: Пријезда II‎ / *Prijezda II* (γενν. 1242) ήταν Βόσνιος μπαν το 1287-1290 μόνος του, και αργότερα μαζί με τον πιθανό αδελφό του Στέφανο Α' Κοτρομάνιτς ως υποτελής του βασιλείου της Ουγγαρίας.

Βιογραφία
---------

Ήταν ένας από τους γιους του Πριγιέζντα Α΄ μπαν της Βοσνίας. Αδέλφια του ήταν ο Βουκ (απεβ. νέος) και μία αδελφή, που παντρεύτηκε ένα μέλος του Οίκου των Μπομπόνιτς. 

Μετά την αποχώρηση τού πατέρα του από την εξουσία το 1287, μοίρασε τη Βοσνία με τον αδελφό του, Στέφανο Α΄ Κοτρομάνιτς, παίρνοντας τον έλεγχο της δυτικής Βοσνίας. Απεβίωσε το 1290 και τα εδάφη του μεταβιβάστηκαν στον αδελφό του Στέφανο Α΄, ο οποίος έγινε ο μοναδικός ηγεμόνας όλης της Βοσνίας.

Δείτε επίσης
------------

* Κατάλογος Βόσνιων ηγεμόνων
* Οίκος Κοτρομάνιτς
* Ιστορία της Βοσνίας-Ερζεγοβίνης
* Κατάλογος Βόσνιων

Βιβλιογραφικές αναφορές
-----------------------

* Medieval Lands: BOSNIA, BANS of BOSNIA (KOTROMANIĆ) 1290-1463 - Foundation for Medieval Genealogy

Παραπομπές σε πηγές
-------------------

1. 1 2  genealogy.euweb.cz/balkan/balkan2.html.
Η **Πιτάνη** ήταν αρχαία Ελληνική πόλη στα παράλια της μικράς Ασίας και συγκεκριμένα στην Αιολίδα.

Ιστορία
-------

Οι ανασκαφές στη νεκρόπολη της Πιτάνης αποκάλυψαν κεραμικά ευρήματα από τον Μυκηναϊκό πολιτισμό και διάφορους λαούς της Αρχαϊκής εποχής. 

Η Πιτάνη πιστεύεται ότι είναι το βορειότερο σημείο της μυκηναϊκής επιρροής στην Ανατολία.

Ένας κούρος που ανασκάφηκε στην Πιτάνη, που χρονολογείται στον 6ο αιώνα π.Χ. στεγάζεται τώρα στο Αρχαιολογικό Μουσείο Μπέργκαμα.

### Κλασική εποχή

Τον 5ο αιώνα π.Χ. η Πιτάνη ήταν μέλος της Συμμαχίας της Δήλου και έχει καταγραφεί πως πλήρωσε 1000 δραχμές. Το 335 π.Χ. Ο στρατηγός Παρμενίων του Μεγάλου Αλεξάνδρου πολιορκούσε την πόλη ως μέρος μιας εκστρατείας κατά της Περσικής Αυτοκρατορίας, αλλά η πόλη σώθηκε από τον Περσικό στρατηγό Μέμνων της Ρόδου.

### Ελληνιστική περίοδος

To 319 π.Χ. (περίπου) ο πολίτης Ηράκλειτος τιμήθηκε από τον λαό των Δελφών και κατά την περίοδο 325-275 π.Χ. οι κάτοικοι της Άβυδου τίμησαν έναν άλλο πολίτη, τον Χαρίδημο που έλαβε ένα άγαλμα από τον διάσημο αθηναϊκό γλύπτη Πραξιτέλη. Κατά τη βασιλεία του Αντιόχου Α΄ της αυτοκρατορίας των Σελευκιδών (281-261 π.Χ), η Πιτάνη ήταν σε θέση να επεκτείνει την επικράτειά της πληρώνοντας τον βασιλιά 380 τάλαντα για να αγοράσει κάποια περιοχή. Η περιοχή αυτή αποτέλεσε αντικείμενο διαμάχης με την πόλη της Μυτιλήνης στη γειτονική Λέσβο στα μέσα του 2ου αιώνα π.Χ. την οποία σταμάτησε η Πέργαμος. Μαθαίνουμε επίσης από αυτό το έγγραφο ότι κατά την Ελληνιστική περίοδο η Πιτάνη ήταν μια ελεύθερη πόλη που δεν υπόκειται στην δυναστεία των Ατταλιδών και επίσης δεν χρησιμοποιούσαν πια την Αιολική διάλεκτο. Το 84 π.Χ. ο Μιθριδάτης ΣΤ΄, παρακάμπτοντας τον Ρωμαίο στρατηγό Γαίο Φλάβιο, κατέφυγε στην Πιτάνη, όπου πολιορκήθηκε από τον Ρωμαϊκό στρατό προτού διαφύγει στη Μυτιλήνη δια θαλάσσης.

Αξιοσημείωτοι πολίτες
---------------------

* Αυτόλυκος ο Πιτταναίος (περίπου 360 - 290 π.Χ), μαθηματικός
* Αρκεσίλαος (περίπου 316 - 241 π.Χ), φιλόσοφος

Παραπομπές
----------

1. ↑  Ηρόδοτος, *<<Ιστορίαι>>* I.149.1 *... "αἵδε δὲ αἱ Αἰολίδες, Κύμη ἡ Φρικωνὶς καλεομένη, Λήρισαι, Νέον τεῖχος, Τῆμνος, Κίλλα, Νότιον, Αἰγιρόεσσα, **Πιτάνη**, Αἰγαῖαι, Μύρινα," ...*
2. ↑  *THIASOS Monograie* (στα Ιταλικά), 47, azpdf
3. ↑  *Inscriptiones Graecae* I3 260-6, 268-73, 279, 281.
4. ↑  Διόδωρος Σικελιώτης 17.7.9.
5. ↑  *Fouilles de Delphes* III (1) 410 (Ηράκλειτος), (4) 215 (Χαρίδημος).
6. ↑  *Inscriptiones Graecae* XII Supplementum 142 = OGIS 335.
7. ↑  *Inscriptiones Graecae* XII Supplementum 142. See further I. Savalli-Lestrade, ‘Eumène (Ier) et l’expansion de Pergame: à propos de *IG* XII Suppl. no. 142’ *Revue des Etudes Grecques* 105 (1992) 221-30.
8. ↑  Πλούταρχος, *Lucullus* 3, Appian, *Mithridatica* 52 Αρχειοθετήθηκε 2015-09-12 στο Wayback Machine..

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4389465-3

 |

 |
Συντεταγμένες: 07°04′S 72°31′E﻿ / ﻿7.067°S 72.517°E﻿ / -7.067; 72.517

|  |
| --- |
|  **Πιττ Μπάγκος**  |
| **Τύπος** | Βυθισμένη ατόλλη |
| **Θέση** | Ινδικός ΩκεανόςΤσάγκος Αρχιπέλαγος |
| **Χώρα** | Ηνωμένο Βασίλειο |
| **Εξαρτημένη Περιοχή** | Βρετανικό Έδαφος Ινδικού Ωκεανού |
| **Διαστάσεις** | 56 χμ επί 20 - 30 χμ |
| **Έκταση (χμ²)** | 1.317 |
| **Χερσαία έκταση** | 0 |
| **Ελάχιστο βάθος (μέτρα)** | 7 |

Το **Πιττ Μπάγκος** είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Έχει μήκος περίπου 56 χμ από τα βορειοδυτικά προς τα νοτιοανατολικά, και πλάτος μεταξύ 20 και 30 χμ. Εκτείνεται σε γεωγραφικό πλάτος από τα 06°48'Ν έως τα 07°16'Ν και γεωγραφικό μήκος από 071°06'Α έως τα 071°36'Α. Η συνολική του έκταση είναι 1.317 χμ², που το κάνει την δεύτερη μεγαλύτερη δομή ατόλλης στο αρχιπέλαγος, μετά το Μεγάλο Τσάγκος Μπάγκος, και πριν το Σπήκερς Μπάγκος. Η πλησιέστερη ξηρά το νησί Ιλ Λουμπέν της ατόλλης των Νήσων Έγκμοντ, βρίσκεται 22 χμ στα βορειοανατολικά από το βόρειο άκρο του Μπάγκος Πιττ. Το ελάχιστο βάθος του είναι 7 μέτρα στον νοτιοανατολικό δακτύλιο του, και οι βαθύτερες περιοχές της πρώην λιμνοθάλασσας φτάνουν τα 44 μέτρα. 

Αυτή η βυθισμένη ατόλλη ονομάστηκε από το όνομα του Ουΐλλιαμ Πιττ του νεότερου, που υπήρξε Πρωθυπουργός της Βρετανίας τις περιόδους 1783 - 1801 και 1804 - 1806.

Μια τσαμαδούρα, μαρκαρισμένη με έναν ανακλαστήρα ραντάρ, βρίσκεται αραγμένη στο βορειοδυτικό άκρο του μπάγκος. 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Ατόλλες του Αρχιπελάγους Τσάγκος (Βρετανικό Έδαφος Ινδικού Ωκεανού) |
| --- |
|  |
| Ατόλλες με χερσαία έκταση | 
* Ντιέγκο Γκαρσία
* Έγκμοντ Νήσοι
* Πέρος Μπάνιος
* Σάλομον Νήσοι
* Ύφαλος Μπλενχάιμ

|  |  |
| --- | --- |
| Μεγάλο Τσάγκος Μπάγκος | 
* Νέλσονς Νήσος
* Τρεις Αδερφοί Νήσοι
* Αετού Νήσοι
* Επικίνδυνη Νήσος
 |

 |
|  |
| Βυθισμένοι ύφαλοι | 
* Σπήκερς Μπάγκος
* Ύφαλος Κολβοκορέσσες
* Ξέρες Μπενάρες
* Βίκτορυ Μπάγκος
* Κωβέν Μπάγκος
* Πιττ Μπάγκος
* Γάγγης Μπάγκος
* Γουάιτ Μπάγκος
* Σεντούριον Μπάγκος
* Όουεν Μπάγκος
 |

 |
Δομή του πολυτετραφθοροαιθυλενίου
Το **πολυτετραφθοροαιθυλενίο** (συντομογραφικά *PTFE*) (polytetrafluoroethylene) είναι ένα οργανικό πολυμερές που χρησιμοποιείται κυρίως ως επικάλυψη αντικειμένων και συστατικό πλαστικών αντικειμένων, ενώ έχει και πολλές άλλες εφαρμογές. Το γνωστόστερο εμπορικό όνομα φόρμουλας με βάση το PTFE-based είναι το **Τεφλόν** (Teflon) (με το οποίο όνομα είναι γνωστή εμπορικά και ευρέως η ουσία) από την εταιρεία Chemours. Η τελευταία είναι ένα παρακλάδι που δημιουργήθηκε το 2015 της εταιρείας DuPont Co. η οποία ανακάλυψε την ουσία το 1938.

Ιδιότητες
---------

Το τεφλόν είναι χημικά αδρανές, αντέχει σε υψηλές θερμοκρασίες είναι ολισθηρό και άκαυστο. Εκλύει τοξικές ουσίες κυρίως όταν θερμαίνεται, ενώ το ίδιο το υλικό δεν είναι τοξικό. Επιπλέον, το πολυτετραφθοροαιθυλένιο έχει πολύ καλές διηλεκτρικές ιδιότητες και προτιμάται στην κατασκευή ηλεκτρικών κυκλωμάτων γιατί ταυτόχρονα έχει υψηλή θερμοκρασιακή αντοχή.

Μόλυνση από τεφλόν
------------------

Όταν το τεφλόν θερμαίνεται, τότε μπορεί να εκλύσει διεισδυτικούς τοξικούς ατμούς. Έτσι, όταν μαγειρεύεται ένα φαγητό σε σκεύος επικαλυμμένο με τεφλόν αυτό διεισδύει στο φαγητό και από εκεί στον ανθρώπινο οργανισμό με την κατανάλωση του φαγητού. Υπολογίζεται ότι έχουν μολυνθεί μεγάλα τμήματα πληθυσμού, κυρίως στις αναπτυγμένες χώρες.

Εφαρμογές
---------

Χρησιμοποιείται με επικάλυψη σε άλλα αντικείμενα κυρίως σε εξαρτήματα ολίσθησης, ως στεγανωτικό, αντικολλητικό σε μαγειρικά σκεύη, στα ηλεκτρονικά κυκλώματα για την κατασκευή πυκνωτών και καλωδίων και στην κατασκευή πλαστικών αντικειμένων.

Ιστορία
-------

Ανακαλύφθηκε το 1930 στην εταιρία DuPont στην Ηνωμένες Πολιτείες Αμερικής και κυκλοφορεί στην αγορά από το 1949. Η χρήση του επικρίνεται από περιβαλλοντικές οργανώσεις, λόγω της μόλυνσης που προκαλεί και συσσωρεύονται στο αίμα προκαλώντας καρκίνο, βλάπτοντας το ανοσοποιητικό σύστημα, τραυματίζοντας το συκώτι, το μυελό των οστών και θέτοντας τους καταναλωτές σε κίνδυνο καρδιακών προσβολών.

Παραπομπές
----------

1. 1 2  «Teflon ™| Chemours Teflon™ Nonstick Coatings and Additives». *www.chemours.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Μαρτίου 2016.
2. ↑  «DuPont - DuPont Completes Spin-off of The Chemours Company». *investors.dupont.com*. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 1 Μαρτίου 2016.
3. 1 2 3  «Τί είναι το τεφλόν». Αρχειοθετήθηκε από το πρωτότυπο (htm) στις 8 Ιουλίου 2009. Ανακτήθηκε στις 26 Μαΐου 2010.
Ο όρος **Προϊστορική ζωή** αναφέρεται σε διάφορους οργανισμούς που κατοικούσαν στην Γη απο την αρχή της ζωής περίπου 3.5 δισεκατομμύρια χρόνια ως την εποχή που ο άνθρωπος ξεκίνησε να κρατάει γραπτές αναφορές, περίπου το 3.500 Π.Κ.Ε. Κατά τη διάρκεια της πορείας της εξέλιξης, νέες μορφές ζωής αναπτύχθηκαν και πολλές άλλες, όπως οι δεινόσαυροι, εξαλείφθηκαν. 

Η προϊστορική ζωή αναπτύχθηκε στο αχανές πέρασμα του χρόνου από απλά βακτήρια -όπως τα κύτταρα και τα κυανοβακτήρια στους ωκεανούς τα φύκια και τα πρωτόζωα καθώς και πολύπλοκες πολυκυτταρικές δομές όπως είναι τα σκουλήκια, τα σαλιγκάρια, τα οστρακόδερμα, τα ψάρια, τα έντομα, τα φυτά, τα αμφίβια, τα ερπετά, τα πουλιά, και τα θηλαστικά. 

Στην γεωλογική χρονολογική κλίμακα ο άνθρωπος αναπτύχθηκε πολύ πρόσφατα, περίπου 4 εκατομμύρια χρόνια το νωρίτερο, παρόλο που η ακριβής χρονολογία παραμένει θέμα συζήτησης. Μερικές μορφές προϊστορικής ζωής όπως είναι κάποια φυτά και αξιοσημείωτα ζώα όπως ο κοιλάκανθος είναι αρχαίες μορφές ζωής που υπάρχουν ως σήμερα, κάνοντας τα ζωντανά απολιθώματα. Κάποια άλλα, όπως οι καρχαρίες, άλλαξαν ελάχιστα μέσα στους αιώνες. Για τις περισσότερες μορφές προϊστορικής ζωής που έχουν εξαλειφθεί, η μόνη απόδειξη που έχουμε ότι υπήρξαν κάποτε, είναι τα απολιθώματα ή τα αποτυπώματα τους σε βράχους.

Δείτε επίσης ιδιαίτερες αναφορές για ομάδες προϊστορικών ειδών :

* Δεινόσαυροι
* Απολίθωμα
* Προϊστορικά αμφίβια
* Προϊστορικά πουλιά
* Προϊστορικά ψάρια
* Προϊστορικός άνθρωπος
* Ανθρώπινη εξέλιξη
* Προϊστορικά έντομα
* Προϊστορικά Θηλαστικά
* Προϊστορικά φυτά
* Προϊστορικά έντομα
* Τριλοβίτης